คําสั่งกรมบังคับคดี

ที่ 639/2559

เรื่อง กําหนดรูปแบบการปฏิบัติงานสํานวนคดีล้มละลาย เพื่อรองรับระบบการปฏิบัติงานบังคับคดีล้มละลายทางอิเล็กทรอนิกส์

--------------------------------

          เพื่อให้ระบบการปฏิบัติงานบังคับคดีล้มละลายทางอิเล็กทรอนิกส์ ดําเนินได้อย่างมี ประสิทธิภาพ ถูกต้อง รวดเร็ว อาศัยอํานาจตามความในมาตรา 32 แห่งพระราชบัญญัติระเบียบบริหาร ราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้งานสารบรรณ เป็นหน่วยงานที่มีหน้าที่จัดส่ง ประกาศคําสั่งพิทักษ์ทรัพย์เด็ดขาด ประกาศคําสั่งเห็นชอบด้วยการประนอมหนี้ คําพิพากษาล้มละลาย ยกเลิกการล้มละลาย ปลดจากล้มละลาย และคําพิพากษาหรือคําสั่งศาลในส่วนที่เกี่ยวข้องกับคําสั่งพิทักษ์ทรัพย์ ที่ไม่ได้อยู่ในความรับผิดชอบของ กลุ่มจัดการกลางด้านล้มละลาย กองบังคับคดีล้มละลาย 6 ได้แก่ เลขาธิการคณะรัฐมนตรี สํานักหนังสือพิมพ์ และหน่วยงานราชการ ได้แก่ ธนาคารแห่งประเทศไทย สํานักงานเขต ที่ว่าการอําเภอ นายทะเบียนหุ้นส่วน บริษัท กรมการขนส่งทางบก และกรมที่ดิน และบันทึกรายละเอียด เล่ม ตอน หน้า และวันที่ลงประกาศ ราชกิจจานุเบกษา และวันที่ประกาศหนังสือพิมพ์นั้นลงในระบบปฏิบัติงานบังคับคดีล้มละลายทาง อิเล็กทรอนิกส์


ข้อ ๒ ให้เจ้าพนักงานพิทักษ์ทรัพย์ประกาศคําสั่งพิทักษ์ทรัพย์ทางหนังสือพิมพ์แยกเป็นรายคดี และเป็นรูปแบบข้อความ (ไม่มีตาราง) ในระบบการปฏิบัติงานบังคับคดีล้มละลายทางอิเล็กทรอนิกส์ ปรากฏ ตามแบบ (Eล.10) ที่แนบท้ายนี้


ข้อ ๓ ให้สํานักงานบังคับคดีจังหวัด สํานักงานบังคับคดีจังหวัด สาขา และสํานักงานบังคับคดีแพ่ง กรุงเทพมหานคร 1-6 มีอํานาจดําเนินการบังคับคดีล้มละลายตามคําสั่งศาล ได้แก่ รับคําขอรับชําระหนี้ สอบสวนกิจการและทรัพย์สินของลูกหนี้ หรือสอบสวนตามที่เจ้าพนักงานพิทักษ์ทรัพย์มอบหมาย จัดทําหมายนัด หรือหมายเรียก และรับเงินในคดีแทน เป็นต้น และปฏิบัติงานหรือสนับสนุนงานที่เกี่ยวข้องในคดีล้มละลาย ตามที่ได้รับมอบหมาย และมีสิทธิตรวจสอบข้อมูลคดีล้มละลายและใช้ระบบการปฏิบัติงานบังคับคดีล้มละลาย ทางอิเล็กทรอนิกส์ตามที่ได้รับมอบหมาย รวมถึงคดีชําระบัญชี โดยกรมบังคับคดีเป็นผู้กําหนดสิทธิ์ในการเข้าใช้ ระบบการปฏิบัติงานบังคับคดีล้มละลายทางอิเล็กทรอนิกส์ผ่านทางศูนย์สารสนเทศ


ข้อ ๔ ให้เจ้าพนักงานพิทักษ์ทรัพย์สํานักงานบังคับคดีจังหวัด สํานักงานบังคับคดีจังหวัด....สาขา... และสํานักงานบังคับคดีแพ่งกรุงเทพมหานคร 1-6 มีหน้าที่พิมพ์ และลงนามในหมาย หนังสือ หรือเอกสารที่ได้รับ จากเจ้าพนักงานพิทักษ์ทรัพย์ กองบังคับคดีล้มละลาย 1-6 กรมบังคับคดี ทางระบบการปฏิบัติงานบังคับคดี ล้มละลายทางอิเล็กทรอนิกส์ เพื่อให้ส่งหมาย หนังสือ หรือเอกสาร แทนให้แก่คู่ความที่มีภูมิลําเนาอยู่ในเขตอํานาจ ของสํานักงานบังคับคดีจังหวัด สํานักงานบังคับคดีจังหวัด....สาขา... และสํานักงานบังคับคดีแพ่งกรุงเทพมหานคร 1-6


ข้อ ๕ การทดสอบปฏิบัติงานในระบบการปฏิบัติงานบังคับคดีล้มละลายทางอิเล็กทรอนิกส์ ตามคําสั่งนี้ ให้ใช้กับสํานวนคดีล้มละลายเฉพาะสํานวนกลางที่เกิดใหม่ นับแต่วันที่กําหนดเป็นหนังสือให้เริ่ม ปฏิบัติเฉพาะสํานวนประเภทไม่มีทรัพย์สิน เป็นต้นไป

          สําหรับระบบการบังคับคดีล้มละลายทางอิเล็กทรอนิกส์ในส่วนของงานสํานวนคดีล้มละลายประเภทไม่มีทรัพย์สินและมีทรัพย์สิน งานสํานวนสาขาอื่น งานการเงินและบัญชีและงานอื่นๆ พร้อมใช้ ปฏิบัติงานเมื่อใด กรมบังคับคดีจะมีหนังสือแจ้งเป็นคราวๆไป 


ผู้มีอํานาจลงนาม -                                                                                         สั่ง ณ วันที่ 7 ตุลาคม พ.ศ. 2559

 

                                                                                        (ลงชื่อ) รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                               อธิบดีกรมบังคับคดี